Sep 22,2018
మరో 55వేల డొల్ల కంపెనీల గుర్తింపు
న్యూఢిల్లీ: రెండో దశలో 55,000 డొల్ల కంపెనీలను గుర్తించినట్టుగా కార్పొరేట్‌ వ్యవహారాల శాఖ సహాయ మంత్రి పి.పి. చౌదరీ తెలిపారు. ఇవి అక్రమ నిధుల వినియోగం కలిగి ఉన్నాయన్నారు. ఇప్పటికే వీటిలొ కొన్నిటికీ నోటీసులు కూడా జారీ చేశామన్నారు. తొలి దశలో ఆర్థిక లావాదేవీలు చూపని 2.26 లక్షల కంపెనీల రిజిస్ట్రేషన్‌ను రద్దు చేశామన్నారు. ఇందులో కొన్ని మినహా చాలా వరకు బోగస్‌ సంస్థలు ఉన్నాయన్నారు. కేవలం ఒక్క గదిలోనే పని చేస్తున్న 400 కంపెనీలను గుర్తించామన్నారు. రెండో దశలో మరో 55వేల కంపెనీలను గుర్తించామన్నారు. మనీ లాండరింగ్‌, అక్రమ నిధులు, నిబంధనలకు విరుద్ధంగా పని చేస్తూ కొన్ని కంపెనీలు కార్పొరేట్‌ విధానాన్ని దెబ్బ తీయడాన్ని సహించబోమన్నారు. ఈ డొల్ల కంపెనీలపై సీరియస్‌ ఫ్రాడ్‌ ఇన్వెస్టిగేషన్‌ ఆఫీసు (ఎస్‌ఎఫ్‌ఐవో), ఇతర పరిశోధన ఎజెన్సీలు విచారణ జరుపుతున్నాయన్నారు. 2015-16, 2016-17లో ఆర్దిక లావాదేవీలు చూపించినటువంటి 2.29 లక్షల డొల్ల కంపెనీల రిజిస్ట్రేషన్‌ను రద్దు చేసిన విషయం తెలిసిందే.
మీ స్నేహితులకు రికమెండ్ చెయ్యండి